cyanic-selkie/wikianc huggingface dataset:
Հողօգտագործում
Հողօգտագործում, հողի օգտագործումը ավանդույթներով սահմանված կամ օրինական կարգով։ Հողօգտագործման համակարգը, ձևերը և տեսակները կազմավորվում և փոփոխվում են հասարակության տնտեսական հարաբերությունների զարգացմանն ու հաջորդափոխմանը համընթաց։ Աշխատանքի հասարակական բաժանման խորացման և դրա հետ կապված նստակեցության անցնելու հետևանքով, աստիճանաբար հողը բաժանվեց տոհմերի, ցեղերի, համայնքների, հետագայում նաև ընտանիքների միջև, որի շնորհիվ առաջացան հողօգտածործման կայուն ձևեր։ Հնագույն համայնքներում այն ուներ հանրային ձև, համայնքի անդամների միջև բաշխվում էր միայն համատեղ աշխատանքով ստեղծված արդյունքը։ Ավելի ուշ, չնայած վարելահողը մնում էր գյուղական համայնքի սեփականությունը, սակայն պարբերաբար վերաբաշխվում էր անդամների (ընտանիքների) միջև, և յուրաքանչյուր ընտանիք մշակում էր իր օգտագործմանը տրված հողը (փաստացի հողօգտագործողն էր) ու յուրացնում ստացված արդյունքը։ Հակամարտ դասակարգային բոլոր ֆորմացիաներում հողօգտածործման համակարգերը, դրա հիմնական ձևերն ու տեսակները պայմանավորված էին շահագործող դասակարգերի հողասեփականության իշխող ձևերով։ Ստրկատիրական հասարակարգում այն հիմնված էր ստրուկների, հողի և արտադրության մյուս միջոցների նկատմամբ ստրկատիրոջ մասնավոր սեփականության վրա։ Գոյություն ուներ նաև ազատ գյուղացիների մանր հողօգտածործում, որի հիմքը ևս հողի մասնավոր սեփականությունն էր։ Ֆեոդալիզմի ժամանակաշրջանում այն հիմնված էր ֆեոդալական սեփականության զանազան հիերարխիկ ձևերի, ճորտային կամ ֆեոդալական կախման մեջ գտնվող գյուղացիների աշխատանքի վրա։ Բաժնետուր հողօգտածործման ժամանակ հողին ամրացված ճորտ գյուղացիները զուրկ էին սեփական հողից և հողօգտածործման համար հարկադրված էին կատարելու աշխատանքային զանազան պարհակներ, տալ հարկեր ու տուրքեր։ Առհավետ ժառանգական հողօգտածործման ժամանակ գյուղացին անձնապես ազատ էր, բայց պարտավոր էր բնեղեն կամ դրամական հարկ վճարել հողատիրոջը։ Ֆեոդալիզմի զարգացման բոլոր էտապներում կային նաև ազատ գյուղացիներ, որոնց հողօգտածործման հիմքը նրանց ազատ հողասեփականությունն էր։ Կապիտալիզմի պայմաններում այդ համակարգը հիմնված է հողի մասնավոր սեփականության իրավունքի կամ հողի վարձակալության պայմանագրի վրա։
Կատեգորիա:Հող Կատեգորիա:Հողային իրավունք
Ակամա միլիարդատերեր
«Ակամա միլիարդատերեր։ Ինչպես է ստեղծվել Ֆեյսբուքը․ պատմություն սեքսի, փողի, հանճարի ու դավաճանության մասին» (The Accidental Billionaires: The Founding Of Facebook, A Tale of Sex, Money, Genius, and Betrayal), Բեն Մեզրիչի վեպը Ֆեյսբուք սոցիալական ցանցի հիմնադիրներ Մարկ Ցուկերբերգի և Էդուարդո Սավերինի մասին։
Սյուժե
Ֆեյսբուք սոցիալական ցանցի հիմնադիրներ Էդուարդո Սավերինն ու Մարկ Ցուկերբերգը Հարվարդի աչքի չընկնող ուսանողներ էին, որոնք առանձնապես չէին արժանանում աղջիկների ուշադրությանն այդ հեղինակավոր համալսարանի կամպուսում։ Մի անգամ Մարկի համակարգչային հանճարը դրսևորվեց իր ողջ հզորությամբ, երբ նա կարողացավ կոտրել բուհական սերվերը և ստեղծել համալսարանի բոլոր ուսանողուհիների վերաբերյալ տվյալների բազա, որում կարելի էր աղջիկներին գնահատելու որոշակի սանդղակով։ Արդյունքում, Մարկը հազիվ է փրկվում համալսարանից հեռացվելուց։ Սակայն պարզվում է, որ այդ ժամանակ նա կանգնած էր աշխարհի խոշորագույն սոցիալական ցանցի ակունքներում, որը մի քանի տարի հետո արժեր միլիորդավոր դոլարներ։ Ապա պատմվում է խորամանկ ներդրողների, սքանչելի կանանց և Ֆեյսբուքի հիմնադիրների վշտերի և ուրախությունների մասին։ Պարադոքսներից մեկն այն էր, որ քանի դեռ սոցիալական ցանցը միավորում էր տասնյակ միլիոնավոր մարդկանց ամբողջ աշխարհում, միևնույն ժամանակ բաժանում է իր երկու ստեղծողներին՝ նոր փորձությունների ենթարկելով նրանց ուսանողական ամուր բարեկամությունը։
Էկրանավորում
2010 թվականին թողարկվել է գրքի հիման վրա նկարահանված «Սոցիալական ցանց» ֆիլմը, որի ռեժիսորն է Դեյվիդ Ֆինչերը, գործադիր պրոդյուսեր՝ Քևին Սփեյսին (նա կատարել է Հարվարդի համալսարանի պրոֆեսորներից մեկը էպիզոդիկ դերը), իսկ սցենարիստներից մեկը եղել է Բեն Մեզրիչը։ «Սոցիալական ցանց» ֆիլմն առաջադրվել է «Ոսկե գլոբուս» մրցանակի 6 անվանակարգերում (1 անվանակարգով քիչ, քան իր գլխավոր հակառակորդը՝ «Արքան խոսում է» պատմական կինոնկարը)։ «Սոցիալական ցանց» ֆիլմը հաղթել է «Լավագույն դրամատիկական ֆիլմ», «Լավագույն ռեժիսոր», «Լավագույն սցենար» և «Լավագույն երաժշտություն» անվանակարգերում։ 2011 թվականին ներկայացվել է «Օսկար» մրցանակի 8 անվանակարգերում։
Քննադատություն
Բեն Մեզրիչն արդեն քննադատության էր ենթարկել «Տունը գլխիվայր» ստեղծագործության մեջ հորինված կերպարների օգտագործման համար, սակայն հետագայում հեղինակն արդարացնում էր գրքեր գրելու իր մեթոդները։ Նրա խոսքերով՝ նոր գիրք լուրջ աշխատանք է, որուն ներկայացվել են բոլոր իրական երկխոսություններն ու դեպքերը։ Ոմանք գիրքը կարող են անվանել գեղարվեստական գրականություն, սակայն Doubleday հրատարակչությունն այն համարձակորեն ներկայացնում է որպես վավերագրական վեպ։ Fortune.com կայքի համար տված հարցազրույցում Մեզրիչն ասել է. «Գրքում կան հատվածներ, որտեղ ես ճիշտ ենթադրություններ եմ անում»։
Արտաքին հղումներ
Կատեգորիա:2009 վեպեր Կատեգորիա:Ֆեյսբուք Կատեգորիա:Անգլերեն գրքեր Կատեգորիա:Անգլերեն գրականություն
Ֆեռնանդո Պեսոա
Ֆեռնանդո Անտոնիո Նոգեյրա Պեսոա (ժամանակակից տառադարձման կանոնոներով պորտուգալերենից՝ Ֆեռնանդու Անտոնիու Նոգեյրա Պեսոա , Fernando António Nogueira Pessoa, ), պորտուգալացի երկլեզու գրող, արձակագիր, դրամատուրգ, թարգմանիչ, մտածող, էսսեիստ, լիսաբոնյան ավանգարդի առաջնորդներից և անվիճելի հեղինակություններից մեկը, որը հետագայում անհայտ գրողից դարձավ ժամանակակից պորտուգալական գրականության խորհրդանիշը։
Կենսագրություն
Ֆեռնանդո Պեսոան ծնվել է 1888 թվականի հունիսի 13֊ին Լիսաբոնում։ Նրա հայրը Ժուակին դե Սեաբրա Պեսոան, որը բնիկ լիսաբոնցի էր, աշխատում էր Արդարադատության նախարարությունում, ինչպես նաև երաժշտական քննադատ էր «Diário de Notícias» թերթում։ Պեսոայի մանկության և պատանեկության շրջանում տեղի ունեցած իրադարդությունները մեծ հետք թողեցին նրա հետագա կյանքի վրա։ 1893 թվականին 40 տարեկան հասակում տուբերկուլոզից մահանում է նրա հայրը, երբ փոքրիկ Պեսոան հազիվ հինգ տարեկան էր։ Պեսոայի մայրը ստիպված է լինում վաճառել տան կահույքի մի մասը և երեխաների հետ տեղափոխվել ավելի համեստ տուն։ Այս ժամանակաշրջանում է առաջանում Պեսոայի առաջին հետերոնիմը՝ Chevalier de Pas֊ն, որի մասին մի քանի տարի անց նա կգրի իր ընկեր Ադոլֆ Կազայշի Մոնեյրին (Carta de Fernando Pessoa para Adolfo Casais Monteiro)։ Այդ նույն տարում Պեսոան ստեղծում է իր  առաջին բանաստեղծությունը՝ կարճ մի երգ, մանկական բնաբանով՝ «Իմ սիրելի մայրիկին» (À Minha Querida Mamã)։
1895 թվականին նրա մայրն ամուսնանում է երկրորդ անգամ Ժուանա Միգելա Ռոզուի հետ, վերջինս Դուրբանում (Հարավաֆրիկյան Հանրապետություն) Պորտուգալիայի հյուպատոսն էր, որտեղ էլ տեղափոխվեց երեխաների հետ։ Դուրբանում Պեսոան անցկացնում է իր մանկությունը և պատանեկության մի մասը։ Սակայն շուտով նրա մայրը տարվում է իր երկորոդ ամուսնու և երեխաների խնդիրներով և Ֆեռնանդոն անուշադրության է մատնվում։ Փոքրիկ տղան երկար ժամանակ է անցկացնում միայնության մեջ խորհելով։ Ապագա բանաստեղծի մոտ դեռ փոքր տարիքից ի հայտ է գալիս սետեղծագործելու տաղանդը։ Դուրբանում նրան հնարավորություն է ընձեռնվում ծանոթանալ անգլիական գրականությանը և հատկապես այնպիսի գրողների ինչպիսքն են Ուիլյամ Շեքսպիրը, Էդգար Ալլան Պոն, Ջոն Միլթոնը, Ջորջ Բայրոնը, Ջոն Քիթսը, Պերսի Բիշի Շելլին և Ալֆրեդ Թեննիսոնը։ Անգլերենը մեծ դեր է խաղացել Պեսոայի կյանքում, անգլերենով են գրաված նրա բանաստեղծական ստեղծագործությունների մեծ մասը։ Ինչպես նաև Պեսոան թարգմանել է բազմաթիվ անգլալեզու գրողների։ Տարրական դպրոցում Պեսոան շատ լավ էր սովորում և հինգամյա կրթական ծրագիրը կարողանում է ավարտել երեք տարում։ 1899 թվականին նա ընդունվում է Դուրբանի միջնակարգ դպրոցը, որտեղ սովորում է երեք տարի։ Պեսոան իր խմբի լավագույն աշակերտներից մեկն էր։ Այդ տարիների ընթացքում նա վերցնում է Ալեքսանդր Սյոռչ (Alexander Search) մականունը, որի անունից էլ ինքն իրեն նամակներ է գրում։
1901 թվականին Պեսոան սկսում է գրել իր առաջին անգլերեն բանաստեղծությունները և այդ նույն տարում նա իր ընտանիքի հետ ճանապարհորդություն է կատարում դեպի Պորտուգալիա, որտեղ ապրում էին նրանց բարեկամները։ Այս ընթացքում Պեսոան փորձում էր վեպ գրել անգլերենով։ Վերադառնալով Աֆրիկա, նա ընդունվում է Առևտրի դպրոց։ Դպրոցում ուսումնառությունը իրականացվում էր երեկոյան ժամերին, իսկ օրվա այլ ժամերին Պեսոան ուսումնասիրում  էր հումանիտար առարկաներ։ 1903 թվականին նա ստանում է Վիկտորյա թագուհու պատվավոր պարգևը լավագույն էսսեի համար։ Պեսոան շատ էր կարդում անգլիական և լատինական դասականների ստեղծագործությունները, դրան զուգահեռ նա շարունակում է գրել բանաստեղծություններ և արձակ ստեղծագործություններ անգլերենով։ Այս ժամանակաշրջանում ի հայտ են գալիս նրա հետերոնիմները՝ Չառլզ Պոբերտ Անոնոը և Գ. Մ. Ֆ. Լեչերը։
1905 թվականին պատանի Պեսոան վերադառնում է Պորտուգալիա և ընդունվում Լիսաբոնի համալսարանի լեզվաբանական ֆակուլտետը։ Այդ ժամանակ նա ապրում էր Լիսաբոնի իրենց փոքրիկ բնակարանում տատիկի և մորաքրոջ հետ։ Չավարտելով առաջին կուրսը, նա կիսատ է թողնում կրթությունը համալսարանում և սկսում է զբաղվել ինքակրթությամբ, ուսումնասիրելով մեծագույն պորտուգալացի գրողների ստեղծագործությունները ինչպիսինք են Սեզարիո Վերդեն և Անտոնինու Վեյրան։  Շուտով 1907 թվականին մահանում է նրա տատիկը, նրան թողնելով ոչ մեծ ժառանգություն։ Այս գումարով Պեսոան բացում է փոքր տպարան, որը շուտով այրվում է։ 1908 թվականին Պեսոան սկսում է աշխատել որպես գործարար նամակագրության թարգմանիչ, այս թարգմանությունները նա  հիմնականում կատարում էր անգլերենից։ Այս տեսակ թարգմանություններով Պեսոան զբաղվել է մինչև իր կյանքի վերջը։ Ցանկության դեպքում Պեսոան կարող էր մեծ գումարներ վաստակել թարգամանություններ կատարելով։ Այնուամենայնիվ, հավակնոտ նորեկ բանաստեղծ և գրողը մի քանի ընկերություններում աշխատանքի է անցնում ազատ գրաֆիկով, որպեսզի ավելի շատ ժամանակ անցկացնի գրականության ուսումնասիրությամբ։
1912 թվականից Պեսոան սկսում է էսսեներ գրել և հանդես է գալիս «Ագիա» ամսագրում որպես գրական քննադատ։ Այս ամսագրում նրա առաջին հոդվածը՝ «Նոր պորտուգալական պոեզիան» էր, որին հաջորդեցին նրա մյուս հոդվածները։ Ավելի ուշ իր ընկերոջ՝ Մարիու դե Սա֊Կարնեյրուի հետ Պեսոան մասնակցում է «Օրֆեյ» ամսագրի հրատարակմանը։ Երկու տարվա ընթացքում (1914-1916) Պեսոան հանդես է գալիս որպես սիմվոլիստական արվեստի տեսաբան և դառնում է պորտուգալական մոդեռնիզմի երեք նոր միտումների՝  «պոլիզմիզմի», «սենսացիոնիզմի» և «ինտեսեկցիոնիզմի» հիմնադիրը, որոնց գաղափարները մարմնավորվել են «Օրֆեուս» ամսագրի խմբագրիների կողմից (1915 թվական)։ Ֆեռնանդո Պեսոան մահացել է Լիսաբոնում 1935 թվականի նոյեմբերի 30-ին՝ 40 տարեկանում։ Մահվանից առաջ բանաստեղծի վերջին գրառումը եղել է անգլերեն «I know not what tomorrow will bring…» (Ես գիտեմ թե ինչ է բերելու վաղվա օրը…) նախադասությունը։ 1985 թվականին Պեսոայի մահվան հիսունամյա տարելիցի կապակցությամբ նրա մարմին մնացորդները թաղվել են Լիսաբոնի հիերոնիմոսների հայտնի վանքում ։ Գրողի շիրմաքարին փորագրված են նրա երեք գլխավոր հետերոնիմների՝ Ալբերտու Կաեյրուի, Ալվարու դե Կապուշայի և Ռիկարդու Ռեյշայի բանաստեղծություններից քառատողեր։
Ստեղծագործություններ
Բացի ամենատարբեր բանաստեղծությունների և էսսեների հրատարակումից բանաստեղծի կյանքի ընթացքում պորտուգալերենով ընդամենը մեկը բանաստեղծությունների ժողովածու է հրատարակվում՝ «Ուղերձը»(Mensagem, 1934 թվական)։ Անգլերենով հրատարակվում է Antinous պոեմը (1918 թվական), որը բանաստեղծը գրել էր 1915 թվականին, «35 սոնետ» գիրքը (35 sonnets, 1918 թվական)։ 1921  թվականին հրատարակվում է անգլերեն բանաստեղծությունների երկու ժողովածու՝ «Անգլերեն բանաստեղծությոոններ I—II» (Inscriptions), գրված 1920 թվականին և «Անգլերեն բանաստեղծությոոններ III» (Epithalamium), գրված 1913 թվականին ։ Ֆրանսերենով գրված նրա բանաստեղծությունների ժողովածուն տպագրվում է հետմահու ինչպես և բանաստեղծի առաջին ամբողջական բանաստեղծությունների ժողովածուն, որոնք հրատարակվեցին 1942֊ից 1946 թվականներին ։
Հետերոնիմներ
Համաշխարհային գրականության մեջ Ֆեռնանդո Պեսոայի զգալի գրական ներդրում իր հետերոնիմների՝ երևակայական գրողների ստեղծումն է, որոնք էլ իրենց հերթին ստեղծել են իրենց սեփական ստեղծագործությունները։ Խորհրդային գրականագետ Պլավսկին գրել է, որ Պեսոան առաջինը չէ, ով կիրառել է հետերոնիմները։ Ի տարբերություն գրական կեղծանունների, Ֆեռնանադո Պեսոայի կողմից ստեղծված հետերոնիմները առանձին գրական անհատականություններ են իրենց բնորոշ բնավորության գծերով և նույնիսկ իրարից տարբերվող արտաքինով։ Հետերոնիմներից յուրաքանրյուրն ուներ իր կենսագրությունը, իր սեփական փիլիսոփայությունը, իրեն բնորոշ գրելու ոճը և այս ամենը հորինված լինելով հանդերձ,  ձեռք էին բերում իրական կերպարային գծեր, քանի որ նրցիցն յուրաքանչյուրը  գաղափարները և ստեղծագործությունները  խորապես տարբերվում էին Պեսոայի գաղափարներից և ստեղծագործություններից։ Տարբեր հետազոտողներ փորձել են հաշվել Պեսոայի հետերոնիմների, կիսահետերոնիմների  և կեղծանունների ճշգրիտ թիվը։ 1966 թվականին Թերեզա Ռիտա Լոպեշը առաջին անգամ հաշվեց տասնվեց հետերոնիմ։ Մի փոքր ավելի ուշ Անտոնիու Պինա Կոելիուն նոր ցուցակ կազմեց, որտեղ նա հաշվել էր քսանմեկ հետերոնիմ։ 1990 թվականին Թերեզա Ռիտա Լոպեշը ավելի ընդլայնված ցուցակ ներկայացրեց, այս ցուցակում հետերենիմների թիվը հասնում էր յոթանասուներկուսի։ Այս հետերոնիմների հաշվարկին միացան նաև Ժերոմինո Պիզարոն և Պատրիսիա Ֆեռարին, որոնք օգտագործելով այլ չափանիշներ 2013 թվականին ներկայացրեցին երկու հարյուր տասներեք հեղինակից բաղկացած ցանկ։ Այս ցանկը ներառում էր Պեսոայի կողմից ստեղծված  հետերոնիմներ, կիսահետերոնիմներ  և կեղծանուններ։ Իր սեփական հետերոնիմների համատեքստում Պեսոան դադարեց լինել օրտոնին (այսինքն իսկապես գոյություն ունեցող հեղինակ), սակայն այս «դեմքերի դրամայի» շնորհիվ ստեղծվեցին այլ հետերոնիմներ։
Քաղաքական հայացքներ
1928 թվականին բանաստեղծ Ֆերնանադո Պեսոան գրում է «Պորտուգալիայում ռազմական բռնապետության պաշտպանությունը և արդարացումը» բրոշյուրը։ Այս բրոշյուրը Պեսոան գրել է քաղաքական տրակտատի ոգով։ Հիմնական թեզերը բրոշյուրում շարադրված էին Վիկտոր Մենդեսու կողմից․
2. „Ներկայիս Պորտուգալիայի ոգին“ (Այստեղ ոգի բառը ակնհայտորեն ընդօրինակում է գերմաներենի Stimmung բառին) երկրի երկու գլխավոր ուժերի՝ հանրապետականների և միապետականների միջև  խոր տարակարծությունների արդյունքն է։ Քաղաքական ուժերի բևեռացումը ոչնչացրել է ազգային իդեալը և թույլ չի տալիս ազգին հասկանալ, թե ինչ է իրականում նա ցանկանում։  Միապետականների և  հանրապետականների պայքարը դարձավ քաղաքացիական պատերազմ, որը կարող է դադարել միայն վերը նշված `ժամանակավոր ռազմական բռնապետության շնորհիվ։
3. «Բարոյական գիշերը» (noite moral)՝ ազգերի համակեցությունը եվրոպական հզոր գերտերությունների հետ,որը  հնարավոր գաղտնի ֆինանասավորում է արտասահմանյան բազմակուսակցական համակարգերի կողմից, որի արդյունքնը կլինի այն որ  օտարերկրյա  ուժերի ուղղակի կմիջամտեն երկրի քաղաքականության,
4. Անցումային ժամանակաշրջան՝ այս ժամանակաշրջանում պետությունը ընտրում է իր պետական կուրսը, որը պահանջում է սահմանադրության և պառլամենտարիզիմի լուծարում։ Կառավարությունը, որը պետք է այդ տարիներին ղեկավարի պետությունը, պետք է նախ և առաջ մտածի երկրում կարգուկանոնի հաստատման մասին։ Գյուղերի մասին կմտածի ոստիկանությունը իսկ պետությանը պետք է պաշտպանված լինի, պետք է զենքը ձեռքին կռվել պետության համար,
5. Անհրաժեշտ է դադարեցնել պորտուգալական քաղաքականության ապաազգայնացման (desnacionalização) գործընթացքը, իշխանությանը և մշակույթին պահանջվում է կիրառել ողջ ուժերը երկրի կառուցելու համար։ Ամբողջ հասարակության բարօրության համար պետության լծակները չպետք է թուլանան, միայն այդպես է հնարավոր փրկել ավանդույթները կործանումից։ Եվ երկրում ընդամենը մեկը ուժ կա, որը օժտված է իշխանությամբ և որին պետք է ենթարկվել, դա բանակն է։ Հետևաբար ռազմական բռնապետությունը արդարացված է։ Ֆեռնանդո Պեոսան ավարտում է իր փաստարկները նրանով, որ նրա ռազմական բռնապետության լեգիտիմությունը իր ձևով, տարամաբանությամբ և նպատակով տարբերվում է «բոլոր հայտնի այլ քաղաքական գրվածքներից » ։
Ճանաչում
Բանաստեղծի կյանքի օրոք Ֆերնանադո Պեսոա անունը հայտնի էր միայն պորտուգալացի մտավորականների նեղ շրջանակում։ Նրա ստեղծագործությունները չունդունվեցին իր ժամանակակիցների կողմից։ Պեսոան ինչպես և Կամոենսը մահացան այդպես էլ հայտնի չդառնալով։ Պորտուգալական մշակույթի խորհրդանիշ և ժամանակակից պորտուգալերենի վարպետ բանաստեղ ծը դարձել է իր մահից շատ տարիներ անց։« Անհանգստության գրքի » առաջին ամբողջական հրատարակումը տեղի է ունեցել 1982 թվականին։ Պեսոա համարվում է պորտուգալացի մեծագույն գրողներից մեկը, պորտուգալական մշակույթում նրա ունեցած ներդրումը համեմատելի է Կամոենսի ներդրման հետ։ Բլում Հարոլդը նրան Պաբլո Ներուդայի հետ դասում է XX֊րդ դարի ամենաարժեքավոր իսպանախոս բանաստեղծների շարքին։ Պեսոան գրեթե իր ամբողջ կյանքը նվիրել է գրականությանը։ Նա համարվում է բազմիաթիվ հետերոնիմների հեղինակ, որն այլ կերպ անվանում են բանաստեղծի ալտեր էգո։
Բանաստեղծի առեղծվածային կերպարը բազմաթիվ գրական ուսումնասիրություններ պատճառ է հանդիսացել։ Բազմաթիվ հետազոտողներ են ուսումնասիրել նրա կյանքը և ստեղծագործական գործնեությունը։ Իր կյանքին և ժառանգությանը վերաբերող վերջին աշխատություններից առանձնանում են Ժորժ դե Սենայի, Էդուարդու Լոուրենսոյի, Լուիշ Փիլիպե Տեյշեյրայի գրքերը։ Որոշ քննադատներ իրենց առաջ հարց են դնում թե արդյոք Պեսոան իր հետերոնիմների միջոցով ցանկանում էր ցույց տալի իր իրական ես֊ը, թե Ֆեռնանդոյի հետերոնիմները ոչ այլ ինչ են քան նրա երևակայություն արդյունքը։ Բանաստեղծի ինքնակենսագրության և ստեղծագործությունների հիմա վրա Ժոզե Սարամագոն գրում է« Ռիկարդո Ռեյսի մահվա տարին», իսկ Անտոնիո Տաբուկին գրում է «Ֆեռնանադո Պեսոայի վերջին երեք օրերը» ստեղծագործությունը։
1996 թվականին Պորտույում բացվել է Ֆեռնանադո Պեսոայի անվա համալսարան։
Գերմանիայի Ֆեդերատիվ Հանրապետության հիմնական օրենք
Գերմանիայի ֆեդերատիվ հանրապետության հիմնական օրենքը (Grundgesetz für die Bundesrepublik Deutschland, GG), Գերմանիայի սահմանադրությունն է, որի մեջ ամրագրված են երկրի իրավական և քաղաքական համակարգի հիմքերը։ ԳՖՀ-ի հիմնական օրենքն ընդունվել է 1949 թվականի մայիսի 23-ին։ Հիմնական օրենքը ի սկզբանե ժամանակավորապես գործում էր միայն արևմտյան գրավյալ շրջաններում և փոխարինում էր սահմանադրությանը, հետագայում այն շարունակեց գործածվել նաև ԳՖՀ-ում, իսկ 1990 թվականից հանդիսանում է միավորված Գերմանիայի սահմանադրությունը։ Հիմնական օրենքում հատուկ նշանակություն է տրվում այն երկրներին, որոնք վերապրել են ազգային սոցիալիզմը, ձեռք են բերել հիմնական քաղաքացիական իրավունքներ։
Ընդունման պատմությունը
1949 թվականի հուլիսի 8-ից 10-ը Կոբլենցում արևմտյան շրջանի գրավյալ տասնմեկ հողերի նախարար-նախագահների հանդիպման ժամանակ որոշում ընդունվեց Տրոզինիի տարածքում ամբողջական պետություն չստեղծել, որը վերջնականապես կամրապնդեր Գերմանիայից բաժանումը։ Որոշվեց դրա փոխարեն ստեղծել ժամանակավոր պետական միավորում, որը ոչ մի դեպքում չպետք է կրեր պետության բնույթ։ Որոշվեց սահմանադրության փոխարեն (Verfassung) ընդունել հիմնական օրենք (Grundgesetz ), որը կապահովի գրավյալ արևմտյան շրջանների միանման ղեկավարումը, սահմանադրական ժողովի փոխարեն ստեղծել պառլամենտական խորհուրդ ։ Հենց այդ պատճառով էլ մերժվեց հանրաքվեի միջոցով օրենքների հաստատումը։ Չնայած նրան, որ գրավյալ արևմտյան շրջանները հենց սկզբից դեմ էին հանրաքվեի միջոցով ամբողջական սահմանադրության ստեղծմանը, այնուամենայնիվ, նախարար-նախագահները կարողացան պարտադրել իրենց դիրքորոշումը։ Այսպիսով հիմնական օրենքը ողջ գերմանական ժողովրդի համար այնպիսի փաստաթուղթ էր, որը չհամարվեց լիարժեք սահմանադրություն, այլ մտածվել էր որպես ժամանակավոր օրենք, որը, համաձայն նույն օրենքի 146 հոդվածի, պետք է հետագայում փոխարինվեր լիարժեք սահմանադրությամբ, որն արդեն պիտի ընդունվեր գերմանական ժողովրդի հանրաքվեի արդյունքում։ Դա է փաստում նաև հիմնական օրենքի նախաբանը, որում նշված է, որ օրենքը կրում է ժամանակավոր բնույթ՝ մինչև Գերմանիայի միավորումը և նոր սահմանադրության ընդունումը ։ 1949 թվականի մայիսի 8-ին Բոննում տեղի ունեցավ խորհրդարանական խորհուրդ-մարմնի հանդիպումը՝ Գերմանիայի ֆեդերատիվ հանրապետության հիմնական օրենքի մշակման համար։ Այդ ժամանակ 53 կողմ 12 դեմ ձայների հարաբերությամբ ընդունվեց հիմնական օրենքը։ Խորհրդարանական խորհրդի նախագահը Ադենաուեր,Կոնրադ -ը եղավ առաջինը, ով ստորագրեց ընդունված փաստաթուղթը։ Հետագայում, արևմտյան գրավյալ տարածքները նույնպես հաստատեցին հիմնական օրենքի ընդունումը, և արևմտյան գրավյալ 11 շրջաններից 10-ը, բացի Բավարիայից նույնպես քվեարկեցին նոր սահմանադրության օգտին։ Օրենքի տեքստը պաշտոնապես հրապարակվել է 1949 թվականի մայիսի 23-ին։ Այդ օրը ծնունդ առավ Գերմանիայի ֆեդերատիվ հանրապետությունը ։
ԳՖՀ-ի 1949 թվականի հիմնական օրենքում ներառված են եղել Վայմարյան սահմանադրության 136, 137, 138, 139 և 141 հոդվածները, որոնք գործում են մինչ օրս։ Վայմարյան սահմանադրության մյուս օրենքները, որոնք չէին հակասում ԳՖՀ-ի հիմնական օրենքին, որպես սովորական իրավունքի նորմ գործել են մինչև 60-ական թվականները։
«Հիմնական օրենք»-ի փոփոխությունները պետք է արժանանային և բունդեսթագի, և բունդեսրատի հավանությանը։ Դրա հետ մեկտեղ, 1-ին հոդվածը, որը երաշխավորում էր մարդու իրավունքները, և 20-րդ հոդվածը, որը նկարագրում էր պետության ժողովրդավարության սկզբունքները, իրավական ու սոցիալական պետությունը, չէին կարող փոփոխվել ։ 1960 թվականին ընդունելուց հետո, բազմաթիվ փոփոխություններից և ավելացումներից հետո «Հիմնական օրենք»-ի սկզբնական չափերը երեք անգամ մեծանում և դառնում է ավելի բարդ ։
«Հիմնական օրենք »-ի գործածման շրջանակներ
1949 թվականին ուժի մեջ մտնելուց հետո հիմնական օրենքի 23-րդ հոդվածում ասվում էր, որ այն իր ազդեցությունը սկզբնական շրջանում չէր տարածվում ողջ Գերմանիայի տարածքում, այլ գերմանական կոնկրետ տարածքների վրա, իսկ մյուս հատվածներում կսկսի գործել այն ժամանակ, երբ այդ տարածքները կնդգրկվեն հիմնական օրենքի օգտագործման շրջանակի մեջ ։
1952 թվականին Վյուրթեմբերգ Բադեն, Բադեն և Վյութեմբերգ Գոգենցոլլերն տարածքները միավորվեցին և դարձան Բադեն Վյութեմբերգ։ 1957 թվականի հունվարի 1-ից, հանրաքվեից և Ֆրանսիայի հետ Լյուքսեմբուրգյան համաձայնագրի ստորագրումից հետո, ԳՖՀ-ի և հիմնական օրենքի շրջանակները իր մեջ ընդգրկեցին Սահարի տարածաշրջանը, որը 1945 թվականից հետո Սաարլանդի հողում Ֆրանսիայի ազդեցության տակ էր ։ Չնայած օրենքում կատարված բազմաթիվ փոփոխություներին, 23-րդ հոդվածի տեքստը, ինչպես նաև հիմնական օրենքի նախաբանը մինչև 1990 թվականը մնացին անփոփոխ, այսպիսով նոր հողերը չանվանեցին Բադեն Վյուրթեմբերգ և Սահար։ Հիմնական օրենքում հատուկ տեղ էր զբաղեցնում Բեռլինի հարցը։ Մի կողմից Բեռլինը, որպես տարածք չի ընդգրկվել հիմնական օրենքի նախաբանում, մյուս կողմից Մեծ Բեռլինը հիմնական օրենքի 23-րդ հոդվածում հիշատակվում է որպես տարածք, որտեղ հիմնական օրենքը առաջինն է կիրառվել։ Սակայն դա հակասում էր գրավյալ տարածքների կամքին, քանի-որ նրանք համարում էին, որ Բեռլինը ԳՖՀ-ի հիմնական օրենքի գործածման տարածքից դուրս է։ Հենց այդ պատճառով, օրինակ, ԳՖՀ-ի կողմից ընդունված բոլոր օրենքները իրենց մեջ ներառում էին այսպես կոչված Բեռլինյան պայմանավորվածություն, որն ապահովում էր արևմտյան Գերմանիայում օրենսդրության կիրառմանը։ Գերմանիայի միավորումից հետո 1990 թվականին գոյություն ուներ երկու հնարավորություն․ 23-րդ հոդվածի համաձայն ԳԴՀ-ի կամավոր անդամակցությունը «Հիմնական օրենքին» 146-րդ հոդվածի համաձայն «ՀԻմնական օրենք»-ի ուժի կորուստը, և հանրաքվեի միջոցով նոր համագերմանական սահմանադրության ընդունումը գերմանական ժողովրդի կողմից։ ԳԴՀ-ի ժողովրդական պալատի առաջին ազատ ընտրություններից հետո 1990 թվականին ԳԴՀ-ում իշխանության եկան կուսակցություններ, որոնք հանդես էին գալիս 23-րդ հոդվածի համաձայն Գերմանիայի արագ միավորման օգտին։ 1990 թվականի օգոստոսի 23-ին ԳԴՀ-ի ժողովրդական պալատը ընդունեց որոշում, որով ԳԴՀ-ն ընդգրկվում էր հիմնական օրենքի գործածության շրջանում, համաձայն՝ նույն օրենքի 23-րդ հոդվածի Համաձայն ԳՖՀ-ի հիմնական օրենքի վերաբերյալ ավելի վաղ արված մեկնաբանությունների, 23-րդ հոդվածը երաշխավորում է բոլոր գերմանական տարածքների անվերապահորեն ընդգրկումը օրենքի գործածության շրջանակում, այդ ձևով նույնիսկ տեսականորեն չէր կարող մերժել ԳԴՀ-ի ընդգրկումը ։ Այսպիսով, ժամանակի ընթացքում «Գերմանիայի ֆեդերատիվ հանրապետության հիմնական օրենքը» հաստատվեց որպես ԳՖՀ-ի սահմանադրություն, իսկ 1990 թվականի հոկտեմբերի 3-ից սահմանադրություն դարձավ նաև ողջ գերմանական ժողովրդի համար, ինչի մասին է վկայում 1990 թվականից հետո ընդունված 146 հոդվածը
Արտաքին հղումներ
Կատեգորիա:Գերմանիայի սահմանադրություններ Կատեգորիա:1949 քաղաքականությունում Կատեգորիա:Գերմանիայի սահմանադրական իրավունք
Օրտոնա
Օրտոնա ( Ortona), կոմունա Իտալիայում, գտնվում է Աբրուցո մարզում՝ Կիետիի գավառում ։
Առանձնացված սերվեր
Առանձնացված սերվեր (dedicated server), հոստինգի տեսակ, որի ժամանակ օգտագործողին տրամադրվում է առանձին ֆիզիականա մեքենա (ի տարբերություն վիրտուալ հոստինգի)։ Սովորաբար աշխատեցնելու համար օգտագործվում է այնպիսի ծրագրեր, որոնք չեն կարող աշխատել այլ ծրագրերի հետ միևնույն ֆիզիկական տարածքում կամ պահանջում են հատուկ ռեսուրսներ ։
Օրտոնա
Բնակչությունը կազմում է 23 500 մարդ։ Խտությունը՝ 311 մարդ/կմ²։ Տարածքը՝ 70 կմ²։ Փոստային ինդեքս 66026։ Հեռախոսային կոդ՝ (+39) 0875։ Բնակավայրի հովանավորը Սուրբ Սան Տոմասոն է։
Առանձնացված սերվեր
Այն կարող է պատկանել ընկերության, որը մատուցում է առանձնացված սերվերների տրամադրման ծառայություններ, կամ կարող է լինել հաճախորդի սեփականությունը։
Օրտոնա
Ծանոթագրություններ
Կատեգորիա:Իտալիայի բնակավայրեր
Առանձնացված սերվեր
Սարքավորման և ծրագրային ապահովման ամբողջական հասանելիություն
Առանձնացված սերվերի սեփականատերը կարող է փոխել համակարգչի կոնֆիգուրացիան, ներդնել ցանկացած օպերացիոն համակարգ, սերվերում իրականացնել ցանկացած տեխնիկական աշխատանքներ ։ Այս ամենը չի կարող խանգարել մյուս ծառայություններին և սերվերներին։
Ի լրումն այս ամենի առանձնացված սերվերին հաճախ տրվում է KVM/IP ֊ի հասանելություն։ Վերջինս հնարավորություն է տալիս BIOS ֊ը և ծրագրային ապահովումը կարգավորել  հեռահար ձևով։
Ցանցային անվտանգություն
Սերվերն առանց տվյալների կարող է գտնվել առանձին մեքենայի վրա, որպեսզի  ներխուժողը, ով ստացել է  վեբ-սերվերի սուպերօգտագործողի  իրավունք, չկարողանա լուրջ վնասել տվյալների հենքը, քանի որ իրեն հասանաելի է ոչ ամբողջական SQL ֊ը, այլ միայն մի քանի  պահված ընթացակարգեր, որոնցով  մեծ վնաս հասցնելը պարզապես անհնար կլինի։
Համակարգչային բեռնաթափում
Ենթադրենք տվյալների բազային անհրաժեշտ է այնքան հաշվողական ռեսուրսներ, որ ոչ  վեբ֊սերվեր, ոչ FTP-սերվեր տվյալ մեքենայում հնարավոր չէ աշխատացնել։  Այս դեպքում տվյալների բազան տեղակայվում է առանձնացած սերվերում։
Անխափան մուտքի ապահովում
Եթե տվյալների բազան և վեբ սերվերը ֆիզիկապես գտնվում են տարբեր մեքենաներում, ապա վեբ սերվերում տեխնիկական աշխատանքեր իրականացնելիս օգտագործողները կարող են ունենալ տվյալների բազայի մուտքի հնարավորություն։
Օգտագործումը համակարգչային խաղերում
Առանձնացվում է բազմաթիվ օգտատերեր ունեցող խաղ անվանվում սերվեր, որի վրա աշխատում է միայն խաղի սեռվերային մասը (խաղացողի հաշիվը այս սերվերում չէ) ։ Եթե գոյություն ունի Unix-նման օպերացիոն համակարգի սերվերի տարբերակ սովորաբար նախընտրում են հենց այս սերվեր։
Ցանցային խաղի սերվերային մասը տեղափոխվում է առանձին համակարգիչ հենց այս նպատակով։
Համակարգչի բեռնաթափում
Եթե մանակիցները շատ են և խաղը պահանջված, պետք է ստեղծել առանձնացված սերվեր, հակառակ դեպքում սերվերում (հաճախ նաև առանձին համակարգիչներում) կնկատվեն ուշացումներ։
Ծանոթագրություններ
Կատեգորիա:Հոսթինգ
Ամենաերկար օրը (ֆիլմ)
«Ամենաերկար օրը» (The Longest Day), ամերիկյան սև-սպիտակ ֆիլմ, ֆիլմը պատմում է երկրորդ համաշխարհային պատերազմի ժամանակ դաշնակիցների վայրէջքը Նորմանդիայում, նկարահանվել է 1962 թվականին Կոռնելիուս Ռայանի համանուն գրքով ։ Նկարը ստացել է 2 «Օսկար» մրցանակ։
Ստեղծման պատմություն
Ֆիլմը հիմնվել է 1959 թվականին գրած պատմական «Ամենաերկար օրը» վեպի վրա։ Գրքի հեղինակը՝ Կոռնելիսուս Ռայանը հավաքել է լայնածավալ վավերագրական նյութեր` ականատեսների հարցազրույցի տեսքով։ Դերիլ Զանուկը՝ 20th Century Fox ֆիլմաընկերության պրոդյուսերը, գնեց վեպի էկրանավորման իրավունք հեղինակից 175 000 ԱՄՆ դոլարով։ Զանուկի խնդիրը կայանում էր մասշտաբային և հուսալի կինոֆիլմ ստեղծելու մեջ։ Այնտեղ, որտեղ հնարավոր էր նկարահանումները կայանում էին պատմական տեղերում և մաքսիմալ նկարագրված եղանակին մոտ ։ Վեպը հարմարեցվել է սցենարի մեջ երկրորդ համաշխարհային պատերազմի վետերան և գրող Ռոմեն Հարիի կողմից։
Այն պատճառով, որ տարբեր մասեր նկարահանվել են օրիգինալ լեզվով, ժանանակը խնայելու համար, ֆիլմի տարբեր դրվագներ նկարահանվել են տարբեր ռեժիսորների կողմից՝ բրիտանական և ֆրանսիական մասերի ռեժիսորը եղել է Քեն Էնաքինը, ամերիկյանը՝ Էնդրյու Մորթոնը, իսկ գերմանականը՝ Բերնհարդ Վիքին և Հերդ Օսվալդը ։
Արթուր Բաղդասարով
Արթուր Ռաֆայելի Բաղդասարով, հայկական ծագմամբ ռուս լեզվաբան ։
Ամենաերկար օրը (ֆիլմ)
Սյուժե
Ֆիլմը պատմում է 1944 թվականի հունիսի 6-ին կատարված իրադարձությունները, երբ Սենտ-մեր-Էգլիզ քաղաքի մոտ վայրէջք է կատարել 82-րդ և 101-րդ դիվիզիայի ամերիկյան դեսանտը ։ Ֆիլմը կազմված է երեք մասից՝ Դաշնակից ուժերի կողմից ամենակարեւոր ներխուժման պատկերը զուգադիպված է արմադայի հայտնաբերած գերմանացիների արձագանքին՝ «Այն հազար նավերը, որոնք, ինչպես ասել եք դուք, չկան դաշնակիցների մոտ, դրանք այստեղ են», հաղորդում է գերմանական սպան բանակի շտաբին։
Արտաքին հղումներ
Կատեգորիա:1962 ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Անգլերեն ֆիլմեր Կատեգորիա:Ամերիկյան պատմական ֆիլմեր Կատեգորիա:Ռազմական ֆիլմեր Կատեգորիա:Գերմաներեն ֆիլմեր Կատեգորիա:Ֆրանսերեն ֆիլմեր Կատեգորիա:Սև-սպիտակ ֆիլմեր Կատեգորիա:20th Century Fox ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ամերիկյան կինոէպոպեաներ Կատեգորիա:Ամերիկյան ռազմական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան մարտաֆիլմեր Կատեգորիա:Ֆիլմեր Փարիզի մասին
Արթուր Բաղդասարով
Կենսագրություն
Արթուր Ռաֆայելի Բաղդասարովը ծնվել է դեկտեմբերի 2, 1958 թ.-ին Բաքվում (Ադրբեջան)։ Ուսումնասիրել է սլավոնագիտությունը Սանկտ Պետերբուրգի համալսարանի բանասիրական ֆակուլտետում 1976-1981 թթ. : 1992 թ.-ին նա պաշտպանել է դոկտորական դիսերտացիա խորվաթերեն և սերբերեն գրական լեզուների տարբեր մակարդակներում լեզվական կառուցվածքի տարբերությունների, հատկապես բառապաշարում թեմայով ։ Դասավանդում է որպես խորվաթերեն լեզվի պրոֆեսոր և հանրալեզվաբան մի քանի մոսկովյան բուհերում։ Ուսումնասիրում է ժամանակակից խորվաթերեն լեզվի ստանդարտներ տարբեր ոլորտներում (բառագիտություն, բառարանագրություն, նորմեր)։ Մասնակցել է բազմաթիվ սլավոնական կոնֆերանսներին Ռուսաստանում և Խորվաթիայում։ Հրատարակել է ավելի քան 300 աշխատանքներ, գրքեր, ձեռնարկներ, հոդվածներ, ցուցադրություններ, հավելվածները։ Hrvatsko slovo շաբաթականի գործընկ (Զագրեբ) և Riječ ամսագրի (Ռիեկա) համախմբագիր է։ Մի շարք մրցանակների հաղթող է Խորվաթիայի մշակույթը աշխարհում աջակցման ասպարեզում։
Աշխատանքներ
Արթուր Բաղդասարովը առաջին անգամ հրատարակել է Ռուսաստանում խորվաթերեն-ռուսերեն բառարան և գիտական գրքեր խորվաթերեն լեզվի մասին։ Նա հեղինակ է բազմաթիվ գրքերի, ինչպիսիք են.
Պարգևներ
INA մրցանակ Խորվաթիայի մշակույթի աշխարհում նպաստելու համար, 2009 թ, պրոֆ. Leopold Auburger հետ միասին ։
Արտաքին հղումներ
Կատեգորիա:Հայ լեզվաբաններ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Բանասիրական գիտությունների դոկտորներ
Ժագուակարա
Ժագուակարա (Jaguaquara), համայնք Բրազիլիայում՝ Բաիա նահանգի կազմում։ Գտնվում է Յուգա Բարիա մարզում։ Մտնում է Ժեկիե գավառի կազմի մեջ։ Բնակչությունը կազմում է 51960 մարդ՝ 2006 թվականի տվյալներով։ Գրավում է 960,398 կմ2 տարածք։ Բնակչության խտությունը՝ 54,10 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Օրսոնյա
Օրսոնյա  ( Orsogna), կոմունա Իտալիայում, գտնվում է Աբրուցո մարզում՝ Կիետիի գավառում ։ Բնակչությունը կազմում է 4013 մարդ։ Խտությունը՝ 161 մարդ/կմ²։ Տարածքը՝ 25 կմ²։ Փոստային ինդեքս 66036։ Հեռախոսային կոդ՝ (+39) 0871։
Ծանոթագրություններ
Կատեգորիա:Իտալիայի բնակավայրեր
Ֆերեջ Կարաև
Ֆերեջ Կարա օղլի Կարաև (Fərəc Qara oğlu Qarayev, ), ադրբեջանցի կոմպոզիտոր, Ադրբեջանի ժողովրդական արտիստ (2018), պրոֆեսոր (1998), դոցենտ (1982), կոմպոզիտոր Կարա Կարաևի որդին ։
Կենսագրություն
Ֆերեջ Կարաևը ծնվել է 1943 թվականի դեկտեմբերի 19-ին Բաքվում։ 1966 թվականին ավարտել է Ադրբեջանի պետական կոնսերվատորիան (ներկա Բաքվի երաժշտական ակադեմիա)։ Նա նաև ապրել է Մոսկվայում տարբեր տարիների ընթացքում ։
Գործունեություն
1966 թվականից սկսեց իր մանկավարժական գործունեությունը Ադրբեջանի պետական կոնսերվատորիայում ։
1999 թվականից հանդիսանում է Մոսկվայի պետական կոնսերվատորիայի պրոֆեսորը։ 1994-1996 թվականներին եղել է Մոսկվայի Ժամանակակից երաժշտական ասոցիացիայի փոխնախագահ։ 1995 թվականից նա Բաքվի երաժշտական ընկերության նախագահն է ։
1980-1994 թվականներին եղել է «BaKaRa-ensemble» համահեղինակության գեղարվեստական ղեկավարը։ 2003-2005 թվականներին աշխատել է Կազանի կոնսերվատորիայում որպես կոմպոզիտորական ամբիոնի պրոֆեսորը։
Ծանոթագրություններ
Կատեգորիա:Ադրբեջանցի կոմպոզիտորներ Կատեգորիա:Բաքվի երաժշտական ակադեմիայի շրջանավարտներ Կատեգորիա:20-րդ դարի դասական կոմպոզիտորներ
Քառաչափ տարածություն
Քառաչափ տարածություն (նշանակվում է՝ 4D կամ ), մաթեմատիկական հասկացություն, որը ընդհանրացնում է եռաչափ տարածության հատկությունները։ Այն չպետք է շփոթել հարաբերականության տեսության քառաչափ տարածաժամանակի հետ (Մինկովսկու տարածություն)։
Հանրահաշվական քառաչափ տարածությունը կարող է կառուցվել որպես չորս հիմնական կոորդինատներով վեկտորների բազմություն։ Երկրաչափորեն, ամենապարզ դեպքերում, քառաչափ տարածությունը դիտարկում ենք որպես քառաչափ էվկլիդեսյան տարածություն, իսկ ավելի ընդհանուր դիտարկմամբ՝ այն ունի ոչ-էվկլիդեսյան մետրիկա, որը կետը տանում է կետի։
Վեկտորներ
Կետերը և վեկտորները տրված կոորդինատային համակարգով եռաչափ տարածության մեջ տրվում են երեք կոորդինատներով, նմանապես, 4D տարածության մեջ՝ չորս կոորդինատներով։ Օրինակ՝
Վեկտորների գումարումը և հանումը կատարվում է բաղադրիչներով՝ ինչպես եռաչափ տարածությունում։ 4 վեկտորներով սկալյար արտադրյալը հաշվվում է հետևյալ բանաձևով.
Ինչպես եռաչափ դեպքում, այստեղ ևս վեկտորների սկալյար քառակուսուց  քառակուսի արմատ է հանվում նրա նորմը՝ ։ Վեկտորների կազմած անկյունը հաշվվում է այն բանաձևով, որով եռաչափ տարածությունում.
Ի տարբերություն եռաչափ տարածության, քառաչափ տարածության մեջ չկա վեկտորական արտադրյալի անալոգ, փոխարենը պետք է օգտագործել վեկտորական արտաքին արտադրյալ։
Տարածաչափություն
4D-ում մարմինների երկրաչափությունը շատ ավելի բարդ է, քան 3D-ում։ Եռաչափ տարածության մեջ բազմանիստերը սահմանափակվում են երկչափ բազմանկյուններով (նիստեր), իսկ 4D-ում, համապատասխանաբար, կան 4-բազմանիստեր, որոնք սահմանափակվում են 3-բազմանկյուններով։
3D-ում գոյություն ունեն 5 կանոնավոր բազմանիստեր, որոնք հայտնի են որպես Պլատոնյան մարմիններ։ 4 չափումներում կան 6 կանոնավոր ուռուցիկ 4-բազմանիստեր, որոնք պլատոնյան մարմինների անալոգներ են։ Եթե ​​մեղմացնենք կանոնավորության պայմանները, ապա կստանանք լրացուցիչ 58 ուռուցիկ կիսականոնավոր 4-բազմանիստեր, որոնք նման են 13 կիսականոնավոր արքիմեդյան ​​մարմիններին եռաչափ տարածությունում։ Եթե հանենք ուռուցիկության պայմանը, կստանանք լրացուցիչ 10 ոչ-ուռուցիկ կանոնավոր 4-բազմանիստեր։
Ուսումնասիրման փորձեր
1853 թվականին Բեռնարդ Ռիմանը տեսականորեն հիմնավորել է n-աչափ տարածության գոյության հնարավորությունը, ինչից հետո տարածության հիպոթետիկ հավելյալ չափերը հայտնաբերելու և ուսումնասիրելու բազմաթիվ փորձեր են արվել ինչպես լուրջ գիտնականների, այնպես էլ տարբեր օկուլտիստների և էզոթերիոլոգների կողմից։ Անգլիացի մաթեմատիկոս Չարլզ Հինթոնը հրատարակել է այս թեմային նվիրված մի շարք գրքեր և խորապես ուսումնասիրել է վիզուալիզացիայի խնդիրը։ Նրա կարծիքով՝ մեր եռաչափ աշխարհը մեզ համար անտեսանելի քառաչափ տարածությունը բաժանում է երկու մասի (այնպես, ինչպես հարթությունը երկու մասի է բաժանում մեր տարածությունը)։ Նա պայմանականորեն այդ մասերն անվանել է հունարեն Անա (վերին աշխարհ) և Կատա (ստորին աշխարհ) բառերով։
19-րդ դարի երկրորդ կեսին և 20-րդ դարի սկզբներին, այս թեմայի ուսումնասիրությունը հիմնավորապես վարկաբեկվել է սպիրիտիզմով, որն անտեսանելի չափումները դիտարկում էր որպես մեռյալ հոգիների բնակության վայր, իսկ Անայի և Կատայի աշխարհները հաճախ նույնացվել են դժոխքի և դրախտի հետ։ Դրանում իրենց ներդրումն են ունեցել փիլիսոփաներն ու աստվածաբանները։ Միևնույն ժամանակ, հարցը գրավել է այնպիսի նշանավոր գիտնականների ուշադրությունը, ինչպիսիք են ֆիզիկոսներ Ուիլյամ Կրուքսը և Վիլհելմ Վեբերը, աստղագետ Յոհան Կարլ Ֆրիդրիխ Ցյոլները («Տրանսցենդենտալ ֆիզիկա» գրքի հեղինակ), Նոբելյան մրցանակի դափնեկիրներ լորդ Ռելեյը և Ջոզեֆ Ջոն Թոմսոնը։ Թեմայի վերաբերյալ ռուս ֆիզիկոս Դմիտրի Բոբիլյովը գրել է հանրագիտարանային հոդված։
Ֆիզիկոս և փիլիսոփա Էռնստ Մախը բազմիցս կարծիք է հայտնել, որ տարածության չափերի քանակը պարտադիր չէ, որ երեքին հավասար լինի, օրինակ՝ 1872 թվականի հոդվածում. «Այն, որ մինչև հիմա չի հաջողվել ստեղծել էլեկտրաէներգիայի բավարար տեսություն, դա կախված է, թերևս, այն փաստից, որ էլեկտրական երևույթներն անպայման ցանկացել են բացատրել եռաչափ տարածության մոլեկուլային գործընթացներով»։ 1914 թվականին Գունար Նորդստրյոմը հրապարակել է ձգողականության նոր տեսության իր տարբերակը՝ հիմնվելով հնգաչափ տարածաժամանակում քառաչափ տարածության վրա (4+1 մոդել), սակայն այդ տեսությունը հակասել է դիտարկումներին և մերժվել։ 1920-ական թվականներին հայտնվել է երկրաչափական կառուցվածքով դրան մոտ (նույն 4+1 մոդելը) Կալուցա-Քլեյնի տեսությունը, որը համատեղում է Էյնշտեյնի հարաբերականության ընդհանուր տեսությունը և Մաքսվելիի էլեկտրամագնիսականությունը, բոլոր էֆեկտները բացատրվել են տարածության և ժամանակի երկրաչափական հատկություններով։ Ժամանակակից լարերի տեսության մեջ տարածաժամանակն ունի 11 չափում։
Գրականության մեջ
Միստիկ գրականության մեջ չորրորդ չափումը հաճախ նկարագրվում է որպես դևերի կամ մեռյալ հոգիների բնակության վայր։ Այս մոտիվները հանդիպում են, օրինակ, Ջորջ Մակդոնալդի մոտ («Լիլիթ» վեպ), Ամբրոզ Բիրսի մի քանի պատմվածքներում, Անտոն Չեխովի «Գաղտնիքը» («Тайна») պատմվածքում։ Ջոզեֆ Քոնրադ և Ֆ. Մ. Ֆորդի «Ժառանգները» (The Inheritors, 1901) վեպում չորրորդ չափման բնակիչները փորձում են գրավել մեր տիեզերքը ։ Եռաչափ տարածության մեջ կորերը կարող են կազմել հանգույցներ, բայց մակերևույթները չեն կարող (եթե դրանք ինքնահատվող չեն)։ 4D-ում իրավիճակը փոխվում է. կորերի հանգույցները հնարավոր է հեշտությամբ քանդել՝ օգտագործելով չորրորդ չափումը, իսկ երկչափ մակերևույթներից կարող են ձևավորվել ոչ հարթ (ոչ ինքնահատվող) հանգույցներ ։ Քանի որ այս մակերևույթները երկչափ են, նրանք կարող են ձևավորել ավելի բարդ հանգույցներ, քան եռաչափ տարածքում։ Մակերևույթների այդպիսի հանգույցի օրինակ է հայտնի «Կլայնի շիշը»։
Նկարչական արվեստում
Չորրորդ չափման հայեցակարգը էական ազդեցություն է ունեցել նկարչական արվեստների վրա։ Հեռանկարի դերը նվազել է, օրինակ՝ կուբիստները (Պիկասո, Մետցենժե և այլք) իրենց նկարներում հաճախ պատկերել են մարդկանց և առարկաներ միաժամանակ տարբեր ռակուրսներից՝ դրանով իսկ ավելացնելով չափեր (օրինակ՝ «Ավինյոնի աղջիկները» նկարը)։ Գիյոմ Ապոլիները 1913 թվականին գրել է.
Նոր գործիքների որոնմամբ զբաղվել է սյուրռեալիստ Մարսել Դյուշանը, որը լավ ծանոթ էր բազմաչափ մաթեմատիկային և դրա արտացոլման մեթոդներին։ Նրա ստեղծագործության առավել բնութագրական օրինակներից են «Մերկը աստիճանների վրա, № 2» և «Մեծ ապակի» նկարները։ Նմանատիպ մոտիվներ կարելի է գտնել ֆուտուրիստների, սուպրեմատիստների («այս շրջանի Մալևիչի գործերը հիշեցնում են ավելի բարձր չափումների առարկաների հարթ հատույթներ») և սյուրռեալիստների աշխատանքներում։ Սալվադոր Դալին ևս ունի նկարներ` «Խաչելություն, կամ Հիպերխորանարդային մարմին» և «Չորրորդ չափման որոնում» ։
Հղումներ
Կատեգորիա:Չափականություն
Նոնա Պետրոսյան
Նոնա Իվանի Պետրոսյան, հայ դերասանուհի։ ՀԽՍՀ ժողովրդական արտիստ (1984)։
Կենսագրություն
Նոնա Պետրոսյանը ծնվել է Բաքվում։ Սովորել է Երևանի գեղարվեստա-թատերական ինստիտուտի դերասանական ֆակուլտետում։ Եղել է Լենինականի Մռավյանի անվան դրամատիկական թատրոնի դերասանուհի, այնուհետև՝ խաղացել է Երևանի Սունդուկյանի անվան ազգային ակադեմիական թատրոնում։ Աշխատել է նաև Վարդան Աճեմյանի հետ, եղել է ռեժիսորի օգնական ։
Մահը
Մահացել է Երևանում` կրծքագեղձի քաղցկեղից։
Ծանոթագրություններ
Կատեգորիա:Հայ դերասանուհիներ Կատեգորիա:Խորհրդային դերասանուհիներ
Կոլդյուգա
Կոլդյուգա (Кольдюга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Տոշնյա գետի աջ ափում՝ 78 կմ հեռավորության վրա։ Գետի երկարությունը 15 կմ է։ Կոլդյուգաի ակունքը գտնվում է Վոլոգդայի բարձրավադակում ճահճոտ անտառներում, հարավ Տոչկա գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կոտայք ՖԱ
Ֆուտբոլային Ակումբ Կոտայք (FC Kotayk), հայկական ֆուտբոլային ակումբ Կոտայքի շրջանի Աբովյան քաղաքում։
Պատմությունը
Ակումբը հիմնադրվել է 1955 թվականին՝ Աբովյանում։ «Կոտայք ՖԱ»-ն հայկական ամենահին ֆուտբոլային ակումբներից մեկն է։ ԽՍՀՄ առաջնությունում հանդես գալուց հետո թիմը հանդես է եկել Հայաստանի Բարձրագույն խմբում։
ՈւԵՖԱ-ի գավաթի խաղարկության շրջանակներում թիմը 1-0 հաշվով հաղթել է կիպրոսական «ԱԷԿ Լարնակա»-ին։
2005 թվականին ֆինանսական խնդիրների պատճառով թիմը լուծարվել է։
2016 թվականի հունիսին ակումբի պաշտոնական կայքը հայտնել է, որ թիմը պատրաստվում է վերադառնալ պրոֆեսիոնալ ֆուտբոլ։ Թիմի գլխավոր մարզիչ է նշանակվում Սամվել Պետրոսյանը ։
Ծանոթագրություններ
Կատեգորիա:Հայկական ֆուտբոլային ակումբներ
Լաբոմ
Լաբոմ (Labeaume), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Աշխարհագրություն
Գտնվում է Փարիզ քաղաքից 520 կմ հարավ, Լիոն քաղաքից` 155 կմ հարավ, Պրիվա քաղաքից` 40 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 357 աշխատունակ (15-64 տարեկան) բնակիչ, որոնցից ակտիվ էին 243-ը, իսկ ոչ ակտիվները` 114։ Ակտիվության ցուցանիշը կազմում է 68,1 %։ 243 աշխատունակ մարդկանցից աշխատել է 217 անձ (119 տղամարդ և 98 կին)։ Գործազուրկ են եղել 26 անձ (15 տղամարդ և 11 կին)։ 114 անաշխատունակներից 19-ը եղել են աշակերտներ կամ ուսանողներ, 60-ը` թոշակառուներ, իսկ 35-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ժագուարարի
Ժագուարարի (Jaguarari), համայնք Բրազիլիայում՝ Բաիա նահանգի կազմում։ Գտնվում է Ագլոմերացիա Սոլվադոր մարզում։ Մտնում է Սանտու Անտոնիու դի Ժեզուցի գավառի կազմի մեջ։ Բնակչությունը կազմում է 29 097 մարդ՝ 2007 թվականի տվյալներով։ Գրավում է 2567,158 կմ2 տարածք։ Բնակչության խտությունը՝ 11,3 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Հովհաննես Ազոյան
Հովհաննես Արամի Ազոյան, հայ դերասան և հաղորդավար ։
Կենսագրություն
Հովհաննես Ազոյանը ուսումը ավարտելուց հետո՝ 2003 թվականից աշխատում է «Արմենիա» հեռուստաընկերությունում, որտեղ էլ հասել է մեծ նվաճումների։ Այս հեռուստաընկերությունում նա հետագայում նկարահանվել է «Խաղից դուրս», «Առողջ ապրելակերպի ակումբ», «Բարի լույս, հայեր», «Աստղային պատերազմներ», «Yere1», «Կարգին սերիալ», «Լոս Արմենիոս», «Բարի գիշեր, հայեր», «Տնփեսա», «Չեյնջ» «Դոմինո» հաղորդումների և նախագծերի հաղորդավար, դերասան, մասնակից ֆիլմերում և հաղորդումներում։ Խաղացել է «Պահանջվում է միլիոնատեր», «Փեսացուն կրկեսից», «Դուռը բաց», «Poker.am», «Քայլ ձիով», «Ուրիշի փոխարեն» ֆիլմերում, «7.5», 7.5-2», «No comment» հումորային ներկայացումներում։
Արտաքին հղումներ
Կատեգորիա:Հայ դերասաններ Կատեգորիա:Հայ կինոդերասաններ Կատեգորիա:Հայ հաղորդավարներ Կատեգորիա:ՀՊՏՀ շրջանավարտներ
Հարուստ տղամարդը (հեռուստասերիալ)
Հարուստ տղամարդը, հեռուստասերիալը նկարահանվել է 2018 թվականին։ Գլխավոր դերերը մարմնավորել են՝ Քիմ Չուն Մյոնը, Հա Յոն Սուն, Կիմ Շին Ան և  Օ Չան Սոկը։ Այն 2012 թվականին նկարահանված ճապոնական՝ «Հարուստ տղամարդ, աղքատ կին» հեռուստասերիալի նոր տարբերակն է։ Հեռուստասերիալը հեռարձակվել է MBN  և Dramax հեռուստաալիքով սկսած 2018 թվականի մայիսի 9֊ից յուրաքանչյուր չորեքշաբթի և հինգշաբթի օրերին ժամը 23։00 (ՀԿԺ) ։
Սյուժե
Սիրային պատմություն է IT գործակալության  գործադիր տնօրեն և հանճարեղ ծրագրավորող Լի Յու Չանի (Քիմ Չուն Մյոնը) մասին, ով չի կարողանում ճանաչել իր սիրելի մարդու դեմքը, և Կիմ Բո Րա (Հա Յոն Սու), համալսարանի ուսանող, ով ունի ֆենոմենալ հիշողություն և ցանկանում է գտնել  հիմնական աշխատանք ։
Գլխավոր
Հանճարեղ ծրագրավորող «Next In» գործակալության գործադիր տնօրենը։ Համալսարան ավարտ գործազուրկ աղջիկ, ով երազում է աշխատել «Next In»֊ում։ Նա ունի դրական վերաբերմունք և գերզանց հիշողություն։
«Next In»֊ի փոխնախագահը։ Նա բարի և ջերմ մարդ է։
Թե Ջունի կրտսեր քույրը։ Ով պատկերասրահի վարիչ է։
Յու Չանին շրջապատող մարդիկ
Յու Չանի առաջին սերը և Բո Րայի կյանքի ուսուցիչը։ Յու Չանի ընկերը, ով մեծացել է մանկատանը։
Արտաքին հղումներ
Կատեգորիա:Հարավկորեական ռոմանտիկ կատակերգական հեռուստասերիալներ
Լաբեգուդ
Լաբեգուդ (Labégude), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 1366 մարդ, բնակչության խտությունը` 437.82 մարդ/կմ²։ Բնակավայրը զբաղեցնում է 3.12 կմ² տարածք։
Աշխարհագրություն
Գտնվում է Փարիզ քաղաքից 500 կմ հարավ, Լիոն քաղաքից` 130 կմ հարավ, Պրիվա քաղաքից` 21 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 787 աշխատունակ (15-64 տարեկան) բնակիչ, որոնցից ակտիվ էին 543-ը, իսկ ոչ ակտիվները` 244։ Ակտիվության ցուցանիշը կազմում է 69,0 %։ 543 աշխատունակ մարդկանցից աշխատել է 428 անձ (235 տղամարդ և 193 կին)։ Գործազուրկ են եղել 115 անձ (50 տղամարդ և 65 կին)։ 244 անաշխատունակներից 44-ը եղել են աշակերտներ կամ ուսանողներ, 103-ը` թոշակառուներ, իսկ 97-ը չեն աշխատել տարբեր պատճառներով ։
Քեթի Այրլենդ
Քեթի Այրլենդ (Kathy Ireland, ), ամերիկացի դերասան և մոդել։
Անձնական կյանք
1988 թվականի օգոստոսի 20-ին ամուսնացել է Գրեգ Օլսենի հետ։ Զույգը ունի երեք երեխաներ. որդին՝ Էրիկը (ծն. 1994 թվականին), աղջիկները՝ Լիլին (ծն. 1998 թվականին) և Քլոյան (ծն. 2003 թվականին) ։
Սեգմենտ ծառ
Սեգմենտ ծառ, տվյալների կառուցվածք համակարգչային գիտությունում միջակայքեր կամ հատվածներ պահելու համար։ Այս ծառը ստատիկ կառուցվածք է, որը կառուցվելուց հետո չի ենթարկվում փոփոխության։ Այդպիսի ծառ է նաև միջակայքերի ծառը։
I բազմության և n միջակայքերի համար օգտագործում է O(n log n) հիշողություն և կառուցվում է O(n log n) ժամանակում։
Սեգմենտ ծառերը օգտագործվում են հաշվողական երկրաչափության և աշխարհագրության տեղեկատվական տեխնոլոգիանների ոլորտներում։
Այս բաժինը նկարագրում է սեգմենտ ծառի կառուցվածքը միաչափ տարածությունում։
Կառուցվածքի նկարագրություն
Ենթադրենք S-ը միջակայքերի կամ սեգմենտների բազմություն է։ p1, p2, ..., pm հստակ միջակայքերի վերջնակետերն են (դասավորված են ըստ աճման կարգի)։ Հաշվենք, որ գիծը բաժանված է այդ կետերով։ Այդ բաժանման մասերը կոչվում են հասարակ միջակայքեր։
Վերևում նշված է հասարակ միջկայքերի ցուցակ, որոնք պարունակում են երկու հարևան կետերի pi և pi+1 բաց միջակայք, հաջորդելով, փակ միջակայք մեկ կետով ։
Տրված է միջակայքերի I բազմություն և T սեգմենտ ծառը I բազմությամբ կառուցվում է հետևյալ կերպ՝
Գրականություն
Կատեգորիա:Ալգորիթմներ Կատեգորիա:Ծառեր (տվյալների կառուցվածք)
Պավել Մոնչիվոդա
Պավել Մոնչիվոդա-Յաստշեմբսկի (Paweł Mąciwoda-Jastrzębski, ), լեհ բաս կիթառիստ։ 2004 թվականի հունվարի 10-ից հանդիսանում է Scorpions խմբի անդամ։
Կենսագրություն
Պավելը բաս կիթառ սկսել է նվագել 15 տարեկանից, որի համար ստացել է «բեյբի» (անգլերենից՝ "մանուկ") մականունը։ 80-ական թվականներին եղել է ջազային Little Egoists խմբի անդամ, որի կազմում թողարկել է իր առաջին կոմպակտ սկավառակը (Radio Wieliczka): Եղել է Düpa ևPüdelsi խմբերի անդամ։ Նա ջազ-ռոքային Walk Away խմբի անդամ է եղել, որտեղ ձայնագրել է Magic Lady. ալբոմը։
1990 թվականին մեկնել է ԱՄՆ։ ԱՄՆ-ում դարձել է բլյուս ռոքային Homewreckers խմբի անդամ։ 1991 թվականին երաժիշտը տեղափոխվել է Ֆլորիդա, որտեղ միացել է Genitorturers խմբին։ Ավելի ուշ մեկնել է Նյու Յորք և Չիկագո՝ համագործակցելով մի շարք խմբերի հետ։ 1996 թվականին Ադամ Հոլցմանի հետ միասին ստեղծել է «Section 31» խումբը՝ ձայնագրելով Time Traveler ալբոմը։
1997-1999 թվականներին TSA խմբում ձայնագրել է իր երկրորդ կոմպակտ սկավառակը։ 2001 թվականին վերադարձել է Լեհաստան։ Համագործակցել է տեղի խմբերի հետ՝ Oddział Zamknięty, Funk de Nite, Redkot, LAPd, Virgin Snatch։
2003 թվականի դեկտեմբերի 20-ին տեղի ունեցավ նրա առաջին համերգը Scorpions խմբի հետ։ Խմբի պաշտոնական ներկայացուցիչ դարձավ 2004 թվականի հունվարի 10-ին։ Նրա մասնակցությամբ թողարկվեցին «Unbreakable» (2004 թվական), «Humanity — Hour 1» 2007, «Sting In The Tail» (2010 թվական), «Comeblack» (2011 թվական) և «Return To Forever» (2015 թվական) սինգլները։
2009 թվականին Ջեգոջ Մարկովսկու, Պետեր Վրուբելի, Օլաֆ Դերգլասոֆի և Մաց Մալենչուկ հետ մասնակցել է WU-HAE խմբի առաջին ալբոմի ձայնագրման աշխատանքներին։ Ալբոմը ստացել է Opera Nowohucka անվանումը ։
2013 թվականին ճանաչվել է Լեհաստանի լավագույն բաս կիթառիստ։